64 
Krammer József. 
a mezei szarkaláb (Delphinium consolida), 
a paszuly és a borsó (Phaseolus. Pisum), 
az akácfa, aranyesö, hársfa stb. 
3. Nappali lepkevirágok. 
A szegfűfélék (és akárhány más növény) virágaiban olyan 
mélyen vannak a méztartók elhelyezve, hogy se légy, se méh, 
dongó vagy darázs nem fér hozzájuk. A nappali lepkék pörge 
szipókája azonban 20 — 30 mm hosszú is lehet, úgy hogy 
mélyen tudják lebocsátani a virágba. Kedvelt színök a vörös; 
s nyáron, a lepkeröpködés idejében, a kertben, réten és mezőn 
tényleg sok a vöröses színű virág. Akárhánynak erős illata van. 
Nappali lepkevirágok pl. 
A karthauzi szegfű (Dianthus carthusianorum), 
a piros mécsvirág (Melandryum rubrum), 
a közönséges dohány (Nicotiana tabacum), 
a tüzes liliom (Lilium bulbiferum), 
az orvosi vérfü (Sanguisorba officinalis), 
a nyúlszapuka (Anthyllis vulneraria) stb. 
4. Esti lepkevirágok. 
Többnyire fehéres vagy sárgás színűek, hogy este is 
szembetűnjenek; de leginkább illatuk vonzza a lepkéket. Ren- 
desen csak napnyugtakor nyílnak s csak akkor kezdenek illatozni. 
Az esti lepkék szaglási érzéke nagyon erős. Pörge szipókájuk 
pedig igen hosszú (egynémelyiké 50 — 80 mm.) Esti lepkevirágok pl. 
A fehér mécsvirág (Melandryum album), 
a konya sziléne (Silene nutans), 
a szappanfű (Saponaria officinalis), 
a fehérvirágu dohány (Nicotiana affinis), 
a redösszirmu maszlag (Datura stramonium), 
a közönséges ligetszépe (Oenothera biennis), 
a közönséges szulák (Convolvulus sepiuni), 
a petúnia (Petúnia), 
a pompás estike (Hesperis matronalis), 
a turbán liliom (Lilium martagon). 
